**Μ. Κριθαρίδης: Η κατάσταση στη Θεσσαλονίκη έχει ξεφύγει και η Κυβέρνηση στοχοποιεί γιατρούς, πολίτες και κόμματα**

Η κατάσταση στο Νοσοκομείο Παπανικολάου της Θεσσαλονίκης είναι εκτός ορίων, όπως καταγγέλλουν οι διευθυντές των κλινικών του νοσοκομείο και η Κυβέρνηση το μόνο που κάνει, είναι με την συνηθισμένη της πλέον ξεδιάντροπη τακτική να βάζει την διορισμένη διοίκηση της να διαψεύσει τους γιατρούς του νοσοκομείου.

Παράλληλα, οι ΜΕΘ που έχουν παραμείνει κενές στη συμπρωτεύουσα ανέρχονται μόλις σε 10 και αντί ο κ. Μητσοτάκης να αναλάβει τις ευθύνες του και να επιτάξει τον ιδιωτικό τομέα, αναλώνεται στην στοχοποίηση πολιτών, νεολαίας και κομμάτων για το Πολυτεχνείο. Η Κυβέρνηση έχει κάνει κάτι για να φροντίσει να προσληφθούν άμεσα μόνιμοι γιατροί και νοσηλευτές για τα νοσοκομεία της πόλης;

Ο κ. Κικίλιας τι ακριβώς κάνει τούτες τις ώρες; Ασχολούνται μόνο με το πως θα χτίσουν το αστυνομικό κράτος του κ. Χρυσοχοΐδη μη τυχόν και μπει κόσμος στο Πολυτεχνείο; Είναι ντροπή, και δυστυχώς επιδεινώνεται και η Λάρισα.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**